બબન અને મુનિયાના પ્રેમમાં તો કોઈ ઉતારચડાવ નથી, પણ હકીકત એ છે કે બેગમ પારાના એક નહીં; અનેક દીવાના છે અને બેગમ પારા એ તમામ દીવાનાઓને એવો જ ભાવ આપી રહી છે જેવો ખાલુજાનને આપે છે. ખાલુજાન માટે બેગમ પારાની આંખોમાં કાયમ માટે વસી જવું એ એક જ મકસદ છે, પણ ખાલુજાન કે પછી બબનને ખબર નથી કે તે બન્ને ફરી એક વાર એવી ચુંગાલમાં ફસાઈ રહ્યા છે જેમાં તેઓ ઇશ્કના નામે બધું જ લૂંટાવી દેવાના છે. ‘ઇશ્કિયા’ની જેમ ‘ડેઢ ઇશ્કિયા’ પણ હાર્ડકોર બ્લૅક કૉમેડી ફિલ્મ નથી, પણ આ ફિલ્મમાં પ્રણય અને પ્રેમમાં છુપાયેલા સાત રંગોને સમાવી લેવામાં આવ્યા છે.